KWM ร่วมแจมกัญชง! จับมือ “เอ็น.อี.เฮมพ์” ลุยธุรกิจต้นน้ำ-ปลายน้ำ
KWM ร่วมแจมกัญชง! จับมือ "เอ็น.อี.เฮมพ์" ลุยธุรกิจต้นน้ำ-ปลายน้ำ
KWM ร่วมแจมกัญชง! จับมือ "เอ็น.อี.เฮมพ์" ลุยธุรกิจต้นน้ำ-ปลายน้ำ
4 มี.ค. 2564

บริษัท เค. ดับบลิว. เม็ททัล เวิร์ค จำกัด (มหาชน) หรือ KWM ระบุว่า เมื่อวันที่ 3 มีนาคม 2564 บริษัท เค. ดับบลิว. เม็ททัล เวิร์ค จำกัด (มหาชน) หรือ KWM ได้จัดงานแถลงข่าวเพื่อและลงนามแสดงความร่วมมือกัน ในเรื่องการจัดหาวัตถุดิบกัญชง ระหว่าง บริษัท เอ็น.อี.เฮมพ์ จำกัด (NE Hemp) และ บริษัท เค. ดับบลิว. เม็ททัล เวิร์ค จำกัด (มหาชน) ซึ่งเป็นความร่วมมือระหว่างผู้ปลูกและผู้รับสกัด
โดยทาง บริษัท เค. ดับบลิว. เม็ททัล เวิร์ค จำกัด (มหาชน) จะติดตั้งเครื่องและนำผลผลิตจาก บริษัท เอ็น.อี.เฮมพ์ จำกัด มาเข้ากระบวนการสกัด และนำสารสกัดไปส่งต่อให้ภาคเอกชนอื่นๆแปรรูปเป็นสินค้าต่อไป โดยความร่วมมือในครั้งนี้มุ่งเน้นการต่อยอดธุรกิจให้อุตสาหกรรมกัญชงที่จะเป็นพืชเศรษฐกิจในอนาคต ซึ่งจะมีการกำหนดสายพันธุ์พืชการกำหนดราคารับซื้อดอกแห้ง รวมถึงการนำไปใช้ประโยชน์ในอนาคต